মরিয়ম ফাতিমা
মরিয়ম ফাতিমা ( উর্দু: مریم فاطمہ‎‎) হলেন একজন পাকিস্তানি মডেল এবং টেলিভিশন অভিনেত্রী। তিনি ২০১৬ সালের জানুয়ারিতে হাম টিভির লাগাও নামক ধারাবাহিক নাটকে প্রধান চরিত্রে অভিনয়ের মাধ্যমে আত্মপ্রকাশ ঘটান। তিনি এআরওয়াই ডিজিটালের কাব মেরে কেহলাগে নাটকে উজালার ভূমিকায় প্রধান চরিত্রে অভিনয় করেছেন। তিনি হাম টিভির উদারি নাটকেও অভিনয় করেন, যেটি মোমিনা দুরাইদ প্রোডাকশনস এবং কাশফ ফাউন্ডেশনের সহ-প্রযোজনা করেছে। তিনি কণ্ঠশিল্পী হিসাবে ফারহান সাঈদের সাথে একত্রে উদারি ওএসটি-র জন্য গান গেয়েছেন।